Kedves Jenőke,

Az Amerikában töltött idő, megmutatta mennyire szeretem Erdélyt valójában, így sokszor erősítgetem magam az otthoni emlékekkel. Tudod, ez idő alatt sok levelet írtam az otthon maradottaknak, de a válaszok végül el-elmaradoztak. S mára szinte már csak a családom köteléke, az újságok és néhány folyóirat fűz szorosan Erdélyhez. De nem azért írom e levelet, hogy sirámaimat elpanaszoljam.

 Bizonyára értesültél róla, hogy az idei évben részt veszek a Kolozsvári Nemzeti Színház drámaíró pályázatán. Művem címe az Ősvigasztalás. Témáját igencsak időszerűnek találtam. Dióhéjban elmesélve arról szól, hogy az ember, hogy s mint őrizheti meg emberségét a világ csúfságaiban, az elutasító világból mutatja meg a kiutat, melyet az ősi erkölcsi tisztaság szimbolizál. S szól még az újrakezdés reménységéről is. A dráma Székelyföldön játszódik a XIX. században, sőt már bé is vezeti ide a XX. századot. A novelláim után nagy reménységem ez a színmű, s bízom benne, hogy elnyeri a bírák és a közönség tetszését. Esetleg előadásra elfogadják, hogy bemutassák, de szerintem az irodalompolitika miatt nem nyerhetem meg.

Odahaza milyen az élet, hogy van a te drága Klárád?

Ölel szerető barátod,

Áron

Kedves Barátom,

Klárám jól van, ahogy én is. A többiek is hiányolnak, ahogyan Erdély is.

Oly rég hallhattam felőled, de örültem, amikor megtudtam nevezésedet a Kolozsvári Nemzeti Színház pályázatára. Hallottam Erzsikével adattad be a művedet s erről Kuncz Aladár is tudomást szerzett.

Na meg aztán az én válaszom nem marad el, főképp azért, mert ily módon szeretném tudatni veled műved sikerét. Természetesen igazad volt. Barátom, sajnos a politika győzött. Azonban Imre Sándor támogatta a darabot. Dicséretet is kapott a bíráktól, melyet meg is érdemelt. Ámbár reménykedem és őszintén kívánom, hogy nagyobb jövője legyen e darabnak. Igazán egyedi és ötletes drámád még kedves Kláramnak is tetszett, úgy, mint a többi embernek is.

Mi lesz következő műved ezután az előretörés után?

Isten áldása legyen veled!

Igaz barátod:

Jenőke

Tamási : 178 szó, 1194 leütés

Molnár : 125 szó, 824 leütés